**УПУТСТВО ЗА ПОПУЊАВАЊЕ ГОДИШЊЕГ ИЗВЕШТАЈА ПРОИЗВОЂАЧА ЈАКИХ АЛКОХОЛНИХ ПИЋА**

*Опште напомене:*

Годишњи извештај се попуњава за претходну календарску годину (од 01.01. до 31.12.) и доставља Министарству до 1. марта текуће године на адресу: **Министарство пољопривреде, шумарства и водопривреде -Сектор за пољопривредну политику -Група за производњу и тржиште воћа, поврћа и јаких алкохолних пића, Немањина 22-26, Београд**. Обавезно је попуњавање сваког поља у обрасцу. Уколико не постоји податак уписати „0“ или „/“.

У свим пољима предвиђеним за унос количина дестилата и јаких алкохолних пића (готових производа) а у којима стоји назнака (l и % vol.), неопходно је количине наводити у литрима, са обавезно уписаном алкохолном јачином израженој у % vol.

*За јака алкохолна пића која су разврстана у категорије од 1 до 14 (Закон о јаким алкохолним пићима „Службени гласник РС“ 92/15 од 6. новембра 2015. године), произвођач попуњава податке у пољима Обрасца 1,2,3,4,5 и 6.*

*За јака алкохолна пића која су разврстана у категорије од 15 до 47 (Закон о јаким алкохолним пићима„Службени гласник РС“ 92/15 од 6. новембра 2015. године), произвођач попуњава податке у пољима 1, 5 и 7 Обрасца.*

*За јака алкохолна пића ван дефинисаних категорија (Законом о јаким алкохолним пићима„Службени гласник РС“ 92/15 од 6. новембра 2015. године), произвођачи попуњавају податке у складу са технологијом производње, односно употребљеном сировином (нпр. за клековачу, попуњаваће се подаци у пољима од 1-6 Обрасца, док ће се за Ликер попуњавати подаци у пољима 1,5 и 7 Обрасца)*

***Основни подаци о произвођачу***

Регистарски број је јединствени број који је Решењем Министарства додељен сваком произвођачу приликом уписа у Регистар произвођача јаких алкохолних пића. У Решењу о упису у Регистар назначена је посебна реченица о додељивању јединственог регистарског броја. Тај број је потребно унети у назначено поље. Матични број је додељен при регистрацији у Агенцији за привредне регистре.

1. *Подаци о употребљеним сировинама и производњи дестилата*

Уносе се врсте сировина, њихове количине по назначеној врсти, као и укупна количина добијених дестилата од наведених сировина. Сви подаци односе се искључиво на извештајну годину. Што се тиче података о сировинама, односи се на упис сопствених и набављених сировина.

1. *Дестилат набављен од физичког лица*

Наводе се подаци о врсти и количини дестилата набављеног ***искључиво од физичких лица***.

Такође, наводе се и основни подаци о физичком лицу од кога је дестилат купљен (име и презиме носиоца или члана и ЈМБГ, адреса, као и број регистрованог пољопривредног газдинства наведеног физичког лица).

1. *Дестилат набављен од предузетника/правног лица*

Наводе се подаци о врсти и количини дестилата набављеног ***од произвођача јаких алкохолних пића који је предузетник, тј. правно лице.***

Такође, наводе се основни подаци о произвођачу ЈАП-а од кога је дестилат набављен (назив, адреса и матични број).

1. *Подаци о производњи и промету јаких алкохолних пића у извештајној години*

Уносе се подаци о готовом производу, којим сесматра свако јако алкохолно пиће које је сведено на жељену, односно продајну алкохолну јачину и спремно за промет, било да се налази у ринфузи или оригиналном паковању припремљено за продају. Уносе се подаци о врсти и количини произведених јаких алкохолних пића у извештајној години.

Под врстом јаког алкохолног пића се подразумева назив категорије дефинисане Законом о јаким алкохолним пићима. За категорију „Ракија од воћа“, обавезно је навести и врсту воћа. За јака алкохолна пића која не спадају ни у једну од законом дефинисаних категорија, потребно је уписати ЈАП и дати опис јаког алкохолног пића.

Уносе се и подаци о укупној количини продатих јаких алкохолних пића у току извештајне године, било да се ради о јаким алкохолним пићима произведеним у току извештајне или у некој од ранијих година.

1. *Попис дестилата и јаких алкохолних пића на дан 31.12. иузвештајне године*

Пописује се стање залиха свих дестилата и јаких алкохолних пића на дан 31.12. извештајне године.

1. Етил алкохол набављен у извештајној години

Уносе се подаци о јачини (%) и количини (л) етил алкохола, који је набављен искључиво у току извештајне године.

1. *Попис етил-алкохола и јаких алкохолних пића на дан 31.12. извештајне године*

Пописује се стање залиха свих етил-алкохола и јаких алкохолних пића на дан 31.12. извештајне године.